גלית גוטמן

גלית גוטמן (נולדה ב-23 בספטמבר 1972) היא מנחת טלוויזיה, יוצרת סרטי תעודה, שחקנית ודוגמנית עבר ישראלית.

זוכת תחרות היופי הישראלית "תגלית השנה" לשנת 1989.

==ביוגרפיה==
גוטמן נולדה בהרצליה, לגיורא גוטמן צבר ממוצא רומני, ולזהבית (לבית הרטמן) שעלתה מפולין. לה שני אחים. עד גיל ארבע משפחתה התגוררה בירושלים, לאחר מכן התגוררו ברעננה, ובהמשך עברו ליישוב אבן יהודה שבשרון.

למדה בתיכון בכפר הילדים והנוער ויצו קנדה הדסים במגמת לבורנטים, אך אין לה תעודת בגרות. 

ב-2018 השתתפתה במשך כחצי שנה בלבד בסדנת משחק אצל יורם לווינשטיין.

לאחר שהתגייסה לצה"ל, גוטמן נתפסה עם סמים קלים במהלך שירותה הצבאי במשך שנתיים כפקידה. באותה עת גוטמן גם שכרה דירה עם שותפים, בתל אביב.

=== קריירה ===
ב-1981 השתתפה בתחרות הזמר לילדים שירוויזיון וביצעה בה את השיר "פלא פה" שביצעה במקור הזמרת יונית שוהם. ב-1982 השתתפה בפסטיבל שירי הילדים וביצעה בו את השיר "עוד בעודי צעיר" שביצע במקור הזמר רונן בהונקר.

====דוגמנות====
גוטמן החלה את קריירת הדוגמנות ב-1989, בגיל 17, כאשר ניגשה לתחרות היופי הישראלית "נערת השנה" של השבועון "מעריב לנוער", אך לבסוף היא לא צלחה בה. חודש לאחר התחרות צלם האופנה, אלדד מאסטרו, גילה אותה ברחוב והגיש את מועמדותה לתחרות יופי ישראלית אחרת, "תגלית השנה", בה זכתה גוטמן במקום הראשון. זמן קצר לאחר מכן, טרם הגיעה לגיל 18, היא סיפרה בראיון שעברה שני ניתוחי סיליקון והשתלת שיניים, כדי למנף את הקריירה שלה כדוגמנית מסלול וסטילס, כשגוטמן עובדת במהלך כל תקופתה בצבא. מאז הצטלמה לקטלוגים של מותגי אופנה ישראלים, ביססה את עצמה כאחת הדוגמניות המובילות בישראל, ואף הופיעה ב"טקס פרסי האופנה הישראלי", ששודר בערוץ 2 בזכיינית טלעד.

בשנים 1993–2010 שימשה פרזנטורית של מעצב האופנה הישראלי דני מזרחי.

בשנים 1995–1998 שימשה פרזנטורית של רשת האופנה הישראלית "קסטרו".

בשנים 2001–2009 שימשה פרזנטורית של רשת האופנה הישראלית "H&O".

החל משנת 2002 מדגמנת ומשמשת כפרזנטורית של רשת אופנת הנשים הישראלית "קרייזי ליין".

ב-2005 דגמנה עבור מותגי בגדי הים הישראלים של "גדעון אוברזון" ו"גוטקס".

בנוסף ב-2005 החלה לשמש כפרזנטורית של חברת ניתוחי האסתטיקה הישראלית "אמריקן לייזר".

ב-2007 כיכבה על השער של מוסף בגדי הים של כתב העת הישראלי "בלייזר".

ב-2016 הפכה לפרזנטורית החדשה של מותג ההלבשה התחתונה הישראלית "בוניטה דה מאס".

גוטמן היא שיאנית השערים של השבועון הישראלי "לאשה", משום שהיא הדוגמנית שהופיעה 27 פעמים על שער השבועון.

====משחק====
ב-1998 קיבלה תפקיד בסדרת הדרמה "רמת אביב גימל" בערוץ 2, בו גילמה את מעצבת האופנה אודליה ציפורי, במשך שלוש עונות. 

בשנים 2002–2005 שיחקה בהצגת הבידור של אלי מנטבר "אני פה בגלל אשתי".

גוטמן שיחקה בסדרות טלוויזיה נוספות, בהן "צימרים" ב ב-2003, "השיר שלנו" (בעונה הרביעית בשנת 2005) של yes, "נשות הטייסים" ב-2010, ו"הפיג'מות" ב-2015.

ב-2013 שיחקה גוטמן במחזמר "שלגייה והצייד" בתור המלכה הרעה.

בשנים 2016–2017 גילמה בסדרת הנעורים "פלאשבק" בערוץ הילדים למנויי HOT, את שלי סלע.

==== הנחיה ויצירת סרטי תעודה ====
ב-2003 הנחתה את "ספיישל מסך הזהב" ששודר ב בגרסתו הישראלית.

במסגרת חוזה הטאלנט שלה בערוץ 10 השתתפה בתוכנית האירוח "לימוזינה" (2002–2003) עם גיל ריבה, וכן הנחתה את תוכניות ההיכרויות "משחק מקדים" ו"מחפשים אהבה" (2004–2008), והנחתה את שתי העונות של תוכנית המציאות "הדוגמניות" בערוץ 10 (2005–2008).

בשנים 2007 ו-2009 היא הנחתה את טקס בחירת מלכת היופי של ישראל, ושימשה בשנים מסוימות כשופטת בתחרות.

ב-2010 יצרה את התוכנית "בטבעת זו" בערוץ 10, העוקבת אחרי חיי הנישואין של זוגות שונים. עונה שנייה של הסדרה עלתה לשידור ביוני 2011

בשנת 2012 הגישה את התוכנית התיעודית "אחים לכל החיים" ששודרה בערוץ 10,

ב-10 בפברואר 2013 החלה גוטמן להנחות לצדו של יואב לימור את תוכנית הבוקר "הבוקר של קשת", ששודרה בערוץ 2 של הזכיינת קשת.

בשנים 2014–2016 הגישה מספר תוכניות דוקומנטריות נוספות בערוץ 2 בזכיינית קשת, את "זהירות ירקות" בפברואר 2014, את "הוא יכול להיות אבא שלך", העוסק בפערי גילאים גדולים בין בני זוג בדצמבר 2015, ואת "אמא, אני רוצה להיות דוגמנית" באפריל 2016.

באוגוסט 2017 הגישה בערוץ 2 בזכיינית קשת את תוכנית הדוקו-ראיונות "בגובה העיניים".

החל מ-3 בנובמבר 2017 חזרה גוטמן להנחיית תוכנית האקטואליה והאירוח "שישי בבוקר" (נקראה בעבר גם "הבוקר של קשת") לאחר הפסקה של כחצי שנה, המשודרת מדי בוקר יום שישי בערוץ קשת 12, לצדו של יואב לימור.

ב-9 באפריל 2018 הנחתה גוטמן ערב חגיגי ואף שרה במערת צדקיהו שבירושלים בנוכחות מתמודדי אירוויזיון (2019) שהגיעו לישראל, יום לפני אירוע ה-"Israel Calling" שבכיכר רבין בתל אביב שלמענו נחתו מעשרים וחמש מדינות שונות על מנת להציג את שיריהם שעתידים לקחת חלק בתחרות האירוויזיון שתיערך בישראל בעיר תל אביב בשנה הקלנדרית העוקבת.

החל ממאי 2018 מגישה, לצדה של אילנית לוי, את תוכנית האקטואליה והאירוח "גלית ואילנית" בקשת 12.

במאי 2023, עמדה גוטמן בעינה של סערה תקשורתית, לאחר שבתוכניתה בקשת 12 אמרה על הציבור החרדי: , ואף לאחר שעמיתה לפאנל השידור, יועץ התקשורת ברק סרי, התריע שאמירה חמורה כזו אין להפנות כלפי אף ציבור - גוטמן עמדה על טענתה. מה שעורר מחאה ברשתות ובתקשורת נגד הרשות השנייה וקשת 12, ואף ראש הממשלה בנימין נתניהו שהוקיע את דבריה: "אני מגנה את האמירה המכוערת והמסיתה של גלית גוטמן נגד הציבור החרדי בישראל, שמזכירה אמירות אפלות שהופנו נגד בני עמנו בעבר [...] אין לכך שום מקום – כל ישראל אחים". נציב תלונות הציבור קיבל את הטענות נגד גוטמן ואמר כי דבריה "היו פוגעניים, מבזים, משפילים ומכלילים כלפי אוכלוסייה שלמה [...] אמירות מבזות אלה עלולות להביא חלילה לפגיעה בציבור זה או אחר", זאת לאחר שכ-2,000 תלונות הוגשו לנציבות ולרשות השנייה נגד גוטמן. צוין גם שהרשות השנייה פתחה בהליך הפרה נגד ערוץ קשת 12 בה אירע נאום מתריס זה של המנחה גוטמן.

=== חיים אישיים ===
בשנים 1990–1992 הייתה בזוגיות עם דוגמן העבר והקולנוען רון עומר, בנה של הסופרת דבורה עומר.

בשנים 1996–2013 הייתה בזוגיות עם צלם העיתונות זיו קורן, ולהם שתי בנות.

החל משנת 2013 בן-זוגה הוא איש העסקים, יגאל אהובי, והם מתגוררים בתל אביב.

== קישורים חיצוניים ==

* 
* 
* 
* 
* 
* תחיה ברק, [http://atmag.co.il/תרבות-ופנאי/המלכה-האם המלכה האם], באתר את, 30 בספטמבר 2014
* 
* 
* 
* 
* הדס בשן, [http://atmag.co.il/את-חוגגת-50/גלית-גוטמן-ונעם-פרוסט דוגמנות: ריאיון עם נעם פרוסט וגלית גוטמן], באתר את, 3 ביולי 2017
* 

==הערות שוליים==

*
קטגוריה:דוגמניות ישראליות
קטגוריה:זוכות תגלית השנה
קטגוריה:ערוץ עשר: שדרניות, שחקניות ומנחות
קטגוריה:מנחות טלוויזיה ישראליות
קטגוריה:בית אורן: אישים
קטגוריה:בוגרות פנימיית הדסים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקניות קולנוע וטלוויזיה ישראליות
קטגוריה:שחקני מחזות זמר ישראלים
קטגוריה:מנחים ישראלים
קטגוריה:דוגמנים ישראלים
קטגוריה:ערוץ עשר: שדרנים, שחקנים ומנחים
קטגוריה:מנחי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:הרצליה: אישים
קטגוריה:זוכות בתחרויות יופי ישראליות
קטגוריה:משתתפות בתחרויות יופי ישראליות
קטגוריה:משתתפות בתחרות נערת השנה של מעריב לנוער
קטגוריה:ישראליות שנולדו ב-1972
קטגוריה:ישראלים שנולדו ב-1972